Szegedi Ifjúsági Napok

2024-es logo

A **Szegedi Ifjúsági Napok** (röviden ***SZIN***, 1964 és 1968 között *Szegedi Ifjúsági Karnevál*, ritkábban angolul: Youth Days of Szeged) Magyarország és egyben Kelet-Magyarország legrégibb fesztiválja, amit Szegeden rendeznek meg 1968 óta minden év augusztusában. 2018-ban és 2019-ben is Az év nagyfesztiválja kategória győztese volt a Koncert.hu-n. Napjainkban a Napfényfürdő Aquapolis Szeged ad helyet az eseménynek. Az évtizedek során számos szervezője volt a fesztiválnak. A fesztivál jelenlegi szervezője Kolonics Erika.

## Története

### A Szegedi Ifjúsági Karnevál és a KISZ korszak (1964/68-1989)

A fesztivál egyik legkorábbi változatát először 1964-ben tartották meg, akkor még *Szegedi Ifjúsági Karnevál* név alatt. Kezdetben csak a Városháza előtt szervezték meg. A Délmagyarország 1967. július 30-ai száma szerint akkor 4000 fiatal jött le a karnevált megtekinteni. Ebben az évben az Atlantis és a Syrius együttes lépett fel (előbbit Dévényi Tibor konferálta fel). Az esemény 1968 óta viseli a Szegedi Ifjúsági Napok nevet, amikor is a karnevál az egész városon át felvonult és többnapos program lett. Ebben az időszakban a szegedi KISZ bizottság és az Express Ifjúsági és Diák Utazási Iroda szervezésében zajlottak le az események. Ekkoriban a szegedieknek szólt és szegedi előadók léptek fel. A koncertek mellett különböző idegenforgalmi, szabadtéri előadások, egy karnevál és tömegsport események is szerepeltek a programok között. Így olyan hazai művészek léptek fel, mint Nagy Bandó András. A karneválokon szereplő kocsikkal az akkori szocialista helyzetet próbálták meg kifigurázni.

### A Szurdi-korszak (1990-2002)

A rendszerváltást követően a SZIN tartalma kiürült. Ekkor döntött úgy a Rock Klub személyzete és annak akkori üzemeltetője, Szurdi Zsolt, hogy miképpen lehetne tovább vinni a hagyományt. Ezt követően a Városi Rock Klub szervezte egy évtizedig a fesztivált. Ekkoriban főleg amatőr bandák léptek fel a rendezvényeken, később ismertebb nevek is (pl. Deák Bill Gyula 1997-ben). 1991-ben a Laposon építettek egy színpadot és azon léptek fel az együttesek. Emellett a koncerteknek az egyetem akkori kari és a város más klubjai biztosítottak helyszíneket (pl. SZOTE, JATE klub). A szervezők nem vállalták a fesztivál költségét és inkább a kulimunkára hagyatkozva bonyolították le a teendőket. A zenekarok is saját pénzükön léptek fel. A 90-es években már tízezres nagyságrenddel látogattak a fesztiválra. A 2000-es évek elejére a Rock Klub nem tudta megteremteni a fesztivál szervezésére szükséges anyagi forrásokat, így a SZIN történetének második fejezete zárult le.

### Az újkori SZIN (2003 óta)

2002 őszén, Botka László, Szeged város polgármestere úgy döntött, hogy az önkormányzat segítségével előkészítik az akkori fesztivált. 2003 óta Boros Gyula a főszervezője, aki 2010-ig a fesztivál igazgatója volt. Neki köszönhetően ekkor került át a rendezvény a Napfényfürdőre és vált belépőssé a fesztivál. Első alkalommal 2 színpadon és egy sátorban léptek fel a magyar alternatív együttesek. Később népszerű magyar előadókat (többek között Ákost és a Tankcsapdát) és külföldi előadókat is meghívtak a fesztivál szervezői (pl. 2004-ben a Cure együttest, vagy 2005-ben az Alphaville-t). A 2010-es években az elektronikus zene is elkezdett terjedni a fesztivál területén. Emiatt a szervezők úgy döntöttek, hogy az idősebb generáció zenei ízléseit is szeretnék kiszolgálni. A színpadok mellett kézműves helyszínek, éjszakai mozi (magyar filmekkel főleg) és extrém övezet várta a fiatalokat. 2006-tól kezdve zöldfesztivál jegyében megjelentek a szelektív hulladékgyűjtők és 2008-ban bevezetésre került a repohár (visszaváltható pohár). 2009-ben a szegedi fesztivál elnyerte a Zöld Fesztivál Díjat. 2007-ben a Magna Cum Laude zenekar Színezd Újra című dala volt a fesztivál reklámdala. Az utóbbi időkben a fesztiválra a környező vármegyék (Békés, Csongrád, Hajdú-Bihar vármegye) illetve Budapest mellett többen jöttek a határon túlról is. A 2010-es években lett kialakítva a Civil Falu nevű kezdeményezés, ahol a szegedi társadalmi és civil szervezetek is képviselik magukat az eseményen. Emellett a fesztivál területén a készpénzes fizetés ki van tiltva. Csak bankkártyával, fesztiválkártyával vagy a karszalagban beépített chippel tudnak a fesztiválozók fizetni. 2018-ban került megrendezésre az 50. Szegedi Ifjúsági Napok, fél évszázaddal az elsőt követően. Ez az esemény a jubileum mellett arról is vált híressé, hogy a Majka itt rúgta ki zenésztársát, Curtist a drogproblémáit követően, így a duó ezt követően feloszlott. A 2019-es fesztiválon debütált az Aldi pop-up üzlete is. 2018 és 2019 során a Koncert.hu közönségszavazásán Az év zenei nagyfesztiválja kategória győztese lett a SZIN. 2020 augusztusában a SZIN elmaradt a koronavírus-járvány miatt fennálló kormányrendelet értelmében, ami tiltotta az 500 főt meghaladó kültéri események megtartását. 2021 augusztusában újra megrendezésre került az esemény, akkor már csak védettségi igazolvány felmutatásával lehetett a fesztivál területén tartózkodni. 2022-ben már a régi módon fog lezajlani a fesztivál.

2023-ban a Coca-Cola SZIN nevet vette fel a fesztivál.

 Fájl:SZIN logo 2010.jpg
## Helyszínek

A fesztivál helyszínét kezdetben a Belváros adta. A Klauzál, Dugonics téren, illetve a Móra Ferenc Múzeum előtti téren szerveztek koncerteket. A karneválok először a Városháza előtt, majd a Szilléri sugárút és a Felső-Tisza part között voltak lebonyolítva. A Szurdi-korszakban a Lapos és különböző klubhelyiségekben voltak koncertek. 2002 óta a Napfényfürdő területén van a fesztivál.

## Színpadok, sátrak

* Borsodi Nagyszínpad
* BP Nagyszínpad
* CIB Bank Aréna
* SZTE Színpad
* Hajógyár Petőfi Színpad
* Fonó-Világzenei Színpad
* Ballantine's True Music Stage
* Borsodi Malátabár
* Jamec Party
* B.B. Autómobil házibuli
* Riska Longue

## Fellépők

Néhány ismertebb hazai és külföldi fellépő akik felléptek az adott fesztiválokon

**Vastagon** kiemelve a többször fellépett együttesek

### 2022

* **30Y**
* **4S Street**
* Alee
* Alle Farben
* **Anna and the Barbies**
* **Aurevoir.**
* **Azahriah**
* **Bagossy Brothers Company**
* Barabás Lőrincz Live Act
* Belau
* **Bëlga**
* Besh o droM
* **Blahalouisiana**
* **Bohemian Betyars**
* **BSW**
* **ByeAlex and the Sleep**
* **Carson Coma**
* **Csaknekedkislány**
* Deniz és Orsovai Reni
* Dorogi Péter
* **Dzsúdló**
* **Elefánt**
* **Esti Kornél**
* **Fish!**
* **Follow The Flow**
* G.W.M
* **Ganxsta Zolee és a Kartel**
* **Halott Pénz**
* **Honeybeast**
* **Horváth Tamás**
* **Hősök**
* **Ivan & The Parazol**
* Jason Derulo
* **Korda György és Balázs Klári**
* **Krúbi**
* **Lóci játszik**
* **Magna Cum Laude**
* **Majka**
* **Manuel**
* **Margaret Island**
* Opitz Barbi
* **Paddy and the Rats**
* **Punnany Massif**
* Rag’n’Bone Man
* **Supernem**
* **Szabó Balázs Bandája**
* **T. Danny**
* **The Biebers**
* Tom Grennan
* **Vad Fruttik**
* **VALMAR**
* **Wellhello**

### 2021

* **Alvin és a Mókusok**
* **Ákos**
* Beatrice
* **Belmondo**
* Children of Distance
* Hiperkamra
* **Intim Torna Illegál** (hivatalos utolsó koncertjük)
* Irie Maffia
* Jetlag
* Kiscsillag
* Kowalsky meg a Vega
* Lazarvs
* Mörk
* Oliver from Earth
* **Péterfy Bory & Love Band**
* **Rúzsa Magdolna**
* **Soulwave**
* **Tankcsapda**
* Zenevonat Szuperkoncert az LGT sztárjaival

## Támogatók

* MVM
* Borsodi
* CIB Bank
* Coca-Cola
* BP
* Ballentine's
* Beefeater
* Malibu
* Havanna Club
* Evosoft
* Riska
* Continental
* AXE
* FTC
* Yalty
* Finlandia
* SZTE
* BB. Automobile
* Délmagyarország
* Szeged Megyei Jogú Város
* NKA
* Szeged.hu
* Rádió 88
* Szeged TV

## További programok

### Civil Falu

A SZIN egyik programlehetősége az ún. Civil Falu. Ezen a kis helyszínen a fesztiválozó sok a városhoz kapcsolódó civil és társadalmi szervezet munkájával ismerkedhet meg, játékos feladatok, kérdőívek és beszélgetések által. Ezt a Szegedi Ifjúsági Ház Rendezvényközpont szervezi évről évre.

#### A Civil Falu szervezetei 2022-ben

* Aktív Sport és Edukáció Egyesület
* Alternatíva Egyesület
* American Corner Szeged
* Amigos a gyerekekért Alapítvány
* Árboc Egyesület
* CSEMETE Természet- és Környezetvédelmi Egyesület
* Duna-Kőrös-Maros-Tisza Eurorégió Ifjúsági Szövetsége
* Fatima Ház Alapítvány
* Horizont Rehabilitációs Közhasznú Alapítvány
* House of European Affairs and Diplomacy, Szeged
* Igazságügyi Minisztérium Szegedi Áldozatsegítő Központ
* Junior Achievement Magyarország Oktatási, Vállalkozásszervezési Alapítvány
* Keresztpont Egyesület
* Kiút Szenvedélybetegek Gyógyulásáért Közhasznú Alapítvány
* Látássérültek Délalföldi Egyesülete
* Magyar Vöröskereszt Csongrád Megyei Szervezet
* Mathias Corvinus Collegium Alapítvány
* Mátrix Közhasznú Alapítvány
* Mensa HungarIQa Egyesület
* Móra Ferenc Múzeum
* Motiváció Oktatási Egyesület
* Mozgáskorlátozottak Csongrád Megyei Egyesülete
* Nem Adom Fel Alapítvány
* Nemzeti Ifjúsági Tanács Szövetség
* Nemzeti Művelődési Intézet Nonprofit Közhasznú Korlátolt Felelősségű Társaság
* Ópusztaszeri Nemzeti Történeti Emlékpark
* Oxigén Állat- és Környezetvédelmi Alapítvány
* Partiszkon Társadalomkutató Közhasznú Egyesület
* Sclerosis Multiplexes Betegek Csongrád-Csanád Megyei Egyesülete
* Somogyi-Károly Városi és Megyei Könyvtár
* Szeged Megyei Jogú Város Önkormányzat Bölcsődéi és Gyermekjóléti Központja
* Szegedi Kistérség Többcélú Társulása Egyesített Szociális Intézmény Dr. Farkasinszky Terézia Ifjúsági Drogcentrum
* Szegedi Orvostanhallgatók Egyesülete
* Szegedi Vízmű Zrt.
* Szent-Györgyi Albert Agóra
* SZKTT ESZI Család- és Gyermekjóléti Szolgálat
* Talentum Alapítvány az Önkéntesség Támogatásáért
* Várva Várt Alapítvány

## Érdekességek

* 2007-ben Badár Sándor humorista dumarekordot döntött a fesztiválon, amikor 7 és fél órán keresztül tartott stand-up fellépést.
* A fesztivál történetében a három legdrágább külföldi fellépő között szerepel a német Guano Apes és a Morcheeba, illetve a The Cure brit együttesek.
* Szurdi Zsolt 2017. április 17-ei halálát követően az az évi fesztiválon egy színpadot neveztek el róla és emlékére egy koncertet adott elő korábbi együttese, a Gőzerő.
* A 2021-es fesztiválon kint volt többek között Kárász Anna olimpiai bajnok kajakozó az SZTE sátorban és a Pick Szeged 2021-es magyar bajnokcsapata is a Borsodi Nagyszínpadnál.

## Forrás

Az 50 éves SZIN története

A fesztivál honlapja

A SZIN Facebook-oldala

## Jegyzetek

1. ↑ Gondolnád, hogy ez hazánk legrégebbi fesztiválja? (hu). *https://unilife.hu/*. Retrieved on augusztus 14, 2022.
2. ↑ Csongrád Megyei Hírlap, 1964. augusztus (9. évfolyam, 179-203. szám) | Arcanum Digitális Tudománytár. *adt.arcanum.com*. Retrieved on augusztus 14, 2022.
3. ↑ „Ifjúsági Napok Szegeden”, *Dél-Magyarország*, *MSZMP szegedi bizottsága*, 1967. július 30., 1. oldal (Hozzáférés ideje: 2022. augusztus 14.) (magyar nyelvű)
4. ↑ Judit, Farkas (2020-08-25). DELMAGYAR - 1967-ben rendezték meg először a Szegedi Ifjúsági Napokat – Galéria. *DELMAGYAR - 1967-ben rendezték meg először a Szegedi Ifjúsági Napokat – Galéria*. Retrieved on augusztus 14, 2022.
5. ↑ Viktor, Nikolényi Gábor (2020-07-14). Korabeli képekkel idézzük fel az 1970-es évek SZIN-jeit (hu). *Szeged Ma*. Retrieved on augusztus 14, 2022.
6. ↑ Ferenc, Pál. 50 éves az ország legszerethetőbb fesztiválja, 1. rész: szabadság, szerelem, zene (en). *Szeged.hu*. Retrieved on augusztus 14, 2022.
7. ↑ Sablon:Cite journal
8. ↑ Csaba, Dobó (2008-08-23). A szegedi underground gőzerővel (hu). *Szeged Ma*. Retrieved on augusztus 14, 2022.
9. ↑ fesztivál történelem Archives (hu). *Szegedi Ifjúsági Napok*. Retrieved on augusztus 14, 2022.
10. ↑ Sablon:Cite journal
11. ↑ Attila, Arany T. János-Horváth (2013-08-18). DELMAGYAR - SZIN: kommunista karneváltól a modern fesztiválig. *DELMAGYAR - SZIN: kommunista karneváltól a modern fesztiválig*. Retrieved on augusztus 14, 2022.
12. ↑ Bérczi Tünde (2011). A Szegedi Ifjúsági Napok hatása a fiatalok ökológiai gondolkodásra (magyar) 75–92. SZTE Juhász Gyula Pedagógusképző Kar. Retrieved on augusztus 14, 2022.
13. ↑ Sablon:Cite book
14. ↑ Sablon:Cite journal
15. ↑ Sablon:Cite journal
16. ↑ Ferenc, Pál. SZIN 2021: bankkártya és festipay, ezekkel lehet fizetni, utóbbival még könnyebben és gyorsabban mint eddig! (en). *Szeged.hu*. Retrieved on augusztus 14, 2022.
17. ↑ Szin (2018-08-28). Ünnepelt az 50 éves SZIN (hu). *Szegedi Ifjúsági Napok*. Retrieved on augusztus 14, 2022.
18. ↑ Ferenc, Pál. Nem indít eljárást a szegedi ügyészség Széki Curtis Attila ellen (en). *Szeged.hu*. Retrieved on augusztus 14, 2022.
19. ↑ Sablon:Cite journal
20. ↑ Ferenc, Pál. Olcsóbb lehet idén a fesztiválozás: a SZIN-en is lesz pop-up üzlet (en). *Szeged.hu*. Retrieved on augusztus 14, 2022.
21. ↑ Ferenc, Pál. A SZIN és a Deja Vu lettek az év fesztiváljai 2018-ban (en). *Szeged.hu*. Retrieved on augusztus 14, 2022.
22. ↑ Ferenc, Pál. Koncert.hu: megint a SZIN lett az év zenei nagyfesztiválja (en). *Szeged.hu*. Retrieved on augusztus 14, 2022.
23. ↑ Ferenc, Pál. Elmarad a SZIN, a szervezők már a jövő évi fesztiválra gyúrnak (en). *Szeged.hu*. Retrieved on augusztus 14, 2022.
24. ↑ Szeged 365 Kisokos: szerdától újra SZINesek a szegedi éjszakák, íme az összes program, térkép és egyéb infó! (hu). *Szegedi hírek | Szeged365*. Retrieved on augusztus 14, 2022.
25. ↑ Szegedi fesztiválok, mi lesz veletek 2022-ben? (hu). *Szegedi hírek | Szeged365*. Retrieved on augusztus 14, 2022.
26. ↑ Új nevet kapott a SZIN, és bejelentettek 55 fellépőt is. *szegeder.hu*. Retrieved on június 12, 2023.
27. ↑ Viktor, Nikolényi Gábor (2020-07-14). Korabeli képekkel idézzük fel az 1970-es évek SZIN-jeit (hu). *Szeged Ma*. Retrieved on augusztus 14, 2022.
28. ↑ DELMAGYAR - A Szegedi Ifjúsági Napok képei, annó 1983. *DELMAGYAR*. Retrieved on augusztus 14, 2022.
29. ↑ Programok helyszín szerint (hu). *Szegedi Ifjúsági Napok*. Retrieved on augusztus 14, 2022.
30. ↑ Programok A-Z (hu). *Szegedi Ifjúsági Napok*. Retrieved on augusztus 14, 2022.
31. ↑ IH Rendezvényközpont Szegedi Ifjúsági Napok – SZIN 2021 (hu). *Szegedi Ifjúsági Napok – SZIN 2021*. Archived from the original on augusztus 14, 2022. Retrieved on augusztus 14, 2022.
32. ↑ admin (2014-07-27). Civil Falu a Szegedi Ifjúsági Napokon (hu). *Civil Falu*. Retrieved on augusztus 14, 2022.
33. ↑ Koncerttel tisztelegtek Szurdi Zsolt előtt a SZIN-en + FOTÓK (hu). *Szeged Ma* (2017-08-27). Retrieved on augusztus 14, 2022.
34. ↑ Sablon:Cite journal
35. ↑ Sablon:Cite journal